title: Komisijas Īstenošanas regula (ES) 2020/1256 (2020. gada 7. septembris), ar ko attiecībā uz dzīvu zirgu dzimtas dzīvnieku un to spermas, olšūnu un embriju ievešanu no Malaizijas Savienībā groza Īstenošanas regulas (ES) 2018/659 I pielikumu (Dokuments attiecas uz EEZ)

text:
                  8.9.2020

                  LV

                  Eiropas Savienības Oficiālais Vēstnesis

                  L 293/5

         KOMISIJAS ĪSTENOŠANAS REGULA (ES) 2020/1256
         (2020. gada 7. septembris),
         ar ko attiecībā uz dzīvu zirgu dzimtas dzīvnieku un to spermas, olšūnu un embriju ievešanu no Malaizijas Savienībā groza Īstenošanas regulas (ES) 2018/659 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 92/65/EEK (1992. gada 13. jūlijs), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 3. punktu,
         ņemot vērā Padomes Direktīvu 2009/156/EK (2009. gada 30. novembris) par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (2) un jo īpaši tās 2. panta i) punktu, 12. panta 1., 4. un 5. punktu, 13. panta 2. punktu, 15. un 16. pantu, kā arī 19. panta a) un b) punktu,
         tā kā:

                     (1)

                     Komisijas Īstenošanas regula (ES) 2018/659 (3) iedibina tādu trešo valstu un to teritorijas daļu sarakstu, no kurām Savienībā atļauts ievest zirgu dzimtas dzīvnieku un to spermas, olšūnu un embriju sūtījumus. Tajā ir noteiktas arī dzīvnieku veselības un veterinārās sertifikācijas prasības, kas piemērojamas šiem sūtījumiem.

                     (2)

                     Direktīva 2009/156/EK nosaka dzīvnieku veselības prasības, kas jāievēro, importējot zirgu dzimtas dzīvniekus Savienībā. Tā paredz, ka Savienībā importētiem zirgu dzimtas dzīvniekiem jābūt no tādām trešām valstīm, kas ir brīvas no Āfrikas zirgu mēra.

                     (3)

                     Direktīva 92/65/EEK nosaka dzīvnieku veselības prasības, kas jāievēro, importējot zirgu dzimtas dzīvnieku spermu, olšūnas un embrijus Savienībā. Tā paredz, ka Savienībā drīkst importēt tikai tādus produktus, kas nāk no tādas trešās valsts vai tās teritorijas daļas, kura norādīta saskaņā ar minēto direktīvu izveidotā trešo valstu sarakstā.

                     (4)

                     Noteikumi par tādu dzīvnieku un reproduktīvo produktu, tostarp zirgu dzimtas dzīvnieku un to reproduktīvo produktu, sūtījumu oficiālajām kontrolēm, kuri tranzītā šķērso Savienību, ir konkrētizēti Komisijas Deleģētajā regulā (ES) 2019/2124 (4).

                     (5)

                     Malaizijas Veterināro dienestu departaments 2020. gada 1. septembrī apstiprināja, ka Āfrikas zirgu mēra vīrusa genoma noteikšanas testā paraugiem, kas tika ņemti no zirgiem Malaizijas pussalas ziemeļaustrumos vismaz 60 km attālumā no robežas ar Taizemi esošajā Terrenganas štatā, rezultāti ir pozitīvi. Malaizijas Veterināro dienestu departaments ir pienācīgi deklarējis zirgu pārvietošanas kontroles šajā trešā valstī un par to ir informējis Pasaules Dzīvnieku veselības organizāciju.

                     (6)

                     Zirgu dzimtas dzīvnieku un to reproduktīvo produktu ievešanai no Malaizijas Savienībā turpmāk nevajadzētu būt atļautai. Tāpēc, lai zirgu dzimtas dzīvnieku un to reproduktīvo produktu ievešana no Malaizijas Savienībā turpmāk vairs nebūtu atļauta, Īstenošanas regulas (ES) 2018/659 I pielikuma ieraksts par Malaiziju būtu jāgroza.

                     (7)

                     Tāpēc Īstenošanas regula (ES) 2018/659 būtu attiecīgi jāgroza.

                     (8)

                     Ņemot vērā riskus dzīvnieku veselībai, Īstenošanas regulas (ES) 2018/659 I pielikuma ieraksta par Malaiziju grozījumam būtu jāstājas spēkā iespējami drīz.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2018/659 I pielikuma ierakstu par Malaiziju aizstāj ar šādu:

                           “MY

                           Malaizija

                           MY-0

                           Visa valsts

                           —

                           —

                           —

                           —

                           —

                           —

                           —

                           —

                           —

                           —

                           —

                           MY-1

                           Pussala

                           G

                           —

                           —

                           —

                           —

                           —

                           —

                           —

                           —

                           —

                           —”

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 7. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 14.9.1992., 54. lpp.

            (2)  OV L 192, 23.7.2010., 1. lpp.

            (3)  Komisijas Īstenošanas regula (ES) 2018/659 (2018. gada 12. aprīlis) par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 110, 30.4.2018., 1. lpp.).

            (4)  Komisijas Deleģētā regula (ES) 2019/2124 (2019. gada 10. oktobris), ar ko attiecībā uz noteikumiem par tādu dzīvnieku un preču sūtījumu oficiālajām kontrolēm, kas ir tranzītā, pārkrauti un tālākā transportēšanā caur Savienību, papildina Eiropas Parlamenta un Padomes Regulu (ES) 2017/625 un groza Komisijas Regulu (EK) Nr. 798/2008, (EK) Nr. 1251/2008, (EK) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijas Īstenošanas regulu (ES) 2016/759 un Komisijas Lēmumu 2007/777/EK (OV L 321, 12.12.2019., 73. lpp.).


title: Komisijas Īstenošanas regula (ES) 2021/94 (2021. gada 27. janvāris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  29.1.2021

                  LV

                  Eiropas Savienības Oficiālais Vēstnesis

                  L 31/196

         KOMISIJAS ĪSTENOŠANAS REGULA (ES) 2021/94
         (2021. gada 27. janvāris),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes Regulu (ES) Nr. 510/2014 (2014. gada 16. aprīlis), ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 būtu attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 27. janvārī

                  Komisijas

                  un tās priekšsēdētājas vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Wolfgang BURTSCHER

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas Regula (EK) Nr. 1484/95 (1995. gada 28. jūnijs), ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                     “I PIELIKUMS

                                 KN kods

                                 Preču apraksts

                                 Reprezentatīvā cena
                                 (EUR/100 kg)

                                 Nodrošinājums, kas minēts 3. pantā
                                 (EUR/100 kg)

                                 Izcelsme  (1)

                                 0207 14 10

                                 Atkauloti, saldēti Gallus domesticus sugas mājputnu gaļas gabali

                                 184,7
                                 139,9
                                 197,6

                                 38
                                 60
                                 31

                                 AR
                                 BR
                                 TH

                                 1602 32 11

                                 Termiski neapstrādāti Gallus domesticus sugas mājputnu gaļas izstrādājumi

                                 151,5

                                 49

                                 BR

               (1)  Valstu nomenklatūra ir noteikta Komisijas Regulā (ES) Nr. 1106/2012 (2012. gada 27. novembris), ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).”


title: Komisijas Īstenošanas regula (ES) 2021/96 (2021. gada 28. janvāris), ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj laist tirgū 3′-sialillaktozes nātrija sāli un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  29.1.2021

                  LV

                  Eiropas Savienības Oficiālais Vēstnesis

                  L 31/201

         KOMISIJAS ĪSTENOŠANAS REGULA (ES) 2021/96
         (2021. gada 28. janvāris),
         ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj laist tirgū 3′-sialillaktozes nātrija sāli un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā tirgū drīkst laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     2019. gada 28. februārī uzņēmums Glycom A/S (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūdza atļaut kā jaunu pārtikas produktu Savienības tirgū laist 3′-sialillaktozes (“3′-SL”) nātrija sāli, kas iegūts mikrobioloģiskajā fermentācijā ar Escherichia coli celma K12 DH1 ģenētiski modificētu celmu. Pieteikuma iesniedzējs lūdza atļaut 3′-SL nātrija sāli izmantot kā jaunu pārtikas produktu nearomatizētos pasterizētos un nearomatizētos sterilizētos piena produktos, aromatizētos un nearomatizētos raudzētos produktos uz piena bāzes, tostarp termiski apstrādātos produktos, dzērienos (aromatizētos dzērienos, izņemot dzērienus, kuru pH ir mazāks par 5), graudaugu batoniņos, maisījumos zīdaiņiem un papildu ēdināšanas maisījumos zīdaiņiem, apstrādātu graudaugu pārtikā un bērnu pārtikā, kas paredzēta zīdaiņiem un maziem bērniem, kas atbilst Eiropas Parlamenta un Padomes Regulā (ES) Nr. 609/2013 (3) dotajai definīcijai, dzērienos uz piena bāzes un līdzīgos produktos, kas paredzēti maziem bērniem, pilnīgos uztura aizstājējos svara kontrolei, kas atbilst Regulā (ES) Nr. 609/2013 dotajai definīcijai, īpašiem medicīniskiem nolūkiem paredzētā pārtikā, kas atbilst Regulā (ES) Nr. 609/2013 dotajai definīcijai, un uztura bagātinātājos, kas atbilst Eiropas Parlamenta un Padomes Direktīvā 2002/46/EK (4) dotajai definīcijai un paredzēti visām lietotāju grupām, izņemot zīdaiņus un mazus bērnus. Pieteikuma iesniedzējs arī ierosināja nosacījumu, ka 3′-sialillaktozes nātrija sāli saturošus uztura bagātinātājus nevajadzētu lietot, ja tajā pašā dienā tiek patērēti citi pārtikas produkti, kam pievienots 3′-sialillaktozes nātrija sāls.

                     (4)

                     Vēl pieteikuma iesniedzējs 2019. gada 28. februārī Komisijai iesniedza pieprasījumu aizsargāt īpašniekdatus attiecībā uz vairākiem pieteikuma pamatošanai iesniegtajiem pētījumiem, proti, ar autortiesībām aizsargātajiem analītiskajiem ziņojumiem par struktūru salīdzinājumu, kuram izmantota tādas 3′-SL kodolmagnētiskā rezonanse (“KMR”), kas producēta bakteriālajā fermentācijā ar cilvēka pienā dabiski esošo 3′-SL (5), sīki raksturojošajiem datiem par ražošanā izmantotajiem baktēriju celmiem (6) un šo celmu sertifikātiem (7), izejvielu un pārstrādes palīglīdzekļu specifikācijām (8), dažādo 3′-SL nātrija sāls partiju analīžu sertifikātiem (9), analītiskajām metodēm un validācijas ziņojumiem (10), 3′-SL nātrija sāls stabilitātes ziņojumiem (11), sīku ražošanas procesa aprakstu (12), laboratorijas akreditācijas sertifikātiem (13), uzņemtās 3′-SL devas novērtējuma ziņojumiem (14), in vitro zīdītāju šūnu mikrokodolu testu ar 3′-SL nātrija sāli (15), in vitro zīdītāju šūnu mikrokodolu testu ar radniecīgo savienojumu – 6′-sialillaktozes (“6′-SL”) nātrija sāli (16), baktēriju reversās mutācijas testu ar 3′-SL nātrija sāli (17), baktēriju reversās mutācijas testu ar 6′-SL nātrija sāli (18), 3′-SL nātrija sāls orālā toksiskuma 14 dienu pētījumu ar jaundzimušām žurkām (19), 3′-SL nātrija sāls orālā toksiskuma 90 dienu pētījumu ar jaundzimušām žurkām, t. sk. statistiski svarīgo novērojumu kopsavilkuma tabulu (20), 6′-SL nātrija sāls orālā toksiskuma 14 dienu pētījumu ar jaundzimušām žurkām (21) un 6′-SL nātrija sāls orālā toksiskuma 90 dienu pētījumu ar jaundzimušām žurkām, t. sk. statistiski svarīgo novērojumu kopsavilkuma tabulu (22).

                     (5)

                     Saskaņā ar Regulas (ES) 2015/2283 10. panta 3. punktu Komisija 2019. gada 12. jūnijā Eiropas Pārtikas nekaitīguma iestādei (“Iestāde”) pieprasīja veikt 3′-SL nātrija sāls kā jauna pārtikas produkta novērtējumu.

                     (6)

                     2020. gada 25. martā Iestāde pieņēma zinātnisku atzinumu par 3′-sialillaktozes (3′-SL) nātrija sāls kā jauna pārtikas produkta nekaitīgumu saskaņā ar Regulu (EK) 2015/2283 (23).

                     (7)

                     Savā zinātniskajā atzinumā Iestāde secināja, ka ierosinātajām lietotāju mērķgrupām 3′-SL nātrija sāls ir drošs, ja tiek ievēroti ierosinātie lietošanas nosacījumi. Tāpēc minētais zinātniskais atzinums ir pietiekams pamats noteikt, ka 3′-SL nātrija sāls, izmantots nearomatizētos pasterizētos un nearomatizētos sterilizētos piena produktos, aromatizētos un nearomatizētos raudzētos produktos uz piena bāzes, tostarp termiski apstrādātos produktos, dzērienos (aromatizētos dzērienos, izņemot dzērienus, kuru pH ir mazāks par 5), graudaugu batoniņos, maisījumos zīdaiņiem un papildu ēdināšanas maisījumos zīdaiņiem, apstrādātu graudaugu pārtikā un bērnu pārtikā, kas paredzēta zīdaiņiem un maziem bērniem, kas atbilst Regulā (ES) Nr. 609/2013 dotajai definīcijai, dzērienos uz piena bāzes un līdzīgos produktos, kas paredzēti maziem bērniem, pilnīgos uztura aizstājējos svara kontrolei, kas atbilst Regulā (ES) Nr. 609/2013 dotajai definīcijai, īpašiem medicīniskiem nolūkiem paredzētā pārtikā, kas atbilst Regulā (ES) Nr. 609/2013 dotajai definīcijai, un uztura bagātinātājos, kas atbilst Direktīvā 2002/46/EK dotajai definīcijai, atbilst Regulas (ES) 2015/2283 12. panta 1. punktam.

                     (8)

                     Iestāde savā zinātniskajā atzinumā konstatēja, ka secinājumus par 3′-SL nātrija sāls nekaitīgumu tā nebūtu varējusi izdarīt bez datiem, kas ietverti ar autortiesībām aizsargātajos analītiskajos ziņojumos par struktūru salīdzinājumu, kuram izmantota tādas 3′-SL kodolmagnētiskā rezonanse (“KMR”), kas producēta bakteriālajā fermentācijā ar cilvēka pienā dabiski esošo 3′-SL, sīki raksturojošajiem datiem par ražošanā izmantotajiem baktēriju celmiem un šo celmu sertifikātiem, izejvielu un pārstrādes palīglīdzekļu specifikācijām, dažādo 3′-SL nātrija sāls partiju analīžu sertifikātiem, analītiskajām metodēm un validācijas ziņojumiem, 3′-SL nātrija sāls stabilitātes ziņojumiem, sīka ražošanas procesa apraksta, laboratorijas akreditācijas sertifikātiem, uzņemtās 3′-SL devas novērtējuma ziņojumiem, in vitro zīdītāju šūnu mikrokodolu testa ar 3′-SL nātrija sāli, baktēriju reversās mutācijas testa ar 3′-SL nātrija sāli, 3′-SL nātrija sāls orālā toksiskuma 14 dienu pētījuma ar jaundzimušām žurkām un 3′-SL nātrija sāls orālā toksiskuma 90 dienu pētījuma ar jaundzimušām žurkām, t. sk. statistiski svarīgo novērojumu kopsavilkuma tabulas.

                     (9)

                     Saņēmusi Iestādes zinātnisko atzinumu, Komisija lūdza pieteikuma iesniedzēju sīkāk precizēt, kāds ir pamatojums īpašumtiesību prasībai attiecībā uz analītiskajiem ziņojumiem par struktūru salīdzinājumu, kuram izmantota tādas 3′-SL kodolmagnētiskā rezonanse (“KMR”), kas producēta bakteriālajā fermentācijā ar cilvēka pienā dabiski esošo 3′-SL, sīki raksturojošajiem datiem par ražošanā izmantotajiem baktēriju celmiem un šo celmu sertifikātiem, izejvielu un pārstrādes palīglīdzekļu specifikācijām, dažādo 3′-SL nātrija sāls partiju analīžu sertifikātiem, analītiskajām metodēm un validācijas ziņojumiem, 3′-SL nātrija sāls stabilitātes ziņojumiem, sīku ražošanas procesa aprakstu, laboratorijas akreditācijas sertifikātiem, uzņemtās 3′-SL devas novērtējuma ziņojumiem, in vitro zīdītāju šūnu mikrokodolu testu ar 3′-SL nātrija sāli, baktēriju reversās mutācijas testu ar 3′-SL nātrija sāli, 3′-SL nātrija sāls orālā toksiskuma 14 dienu pētījumu ar jaundzimušām žurkām un 3′-SL nātrija sāls orālā toksiskuma 90 dienu pētījumu ar jaundzimušām žurkām, t. sk. statistiski svarīgo novērojumu kopsavilkuma tabulu, un precizēt prasību izmantot ekskluzīvas tiesības atsaukties uz šiem pētījumiem, kā minēts Regulas (ES) 2015/2283 26. panta 2. punkta b) apakšpunktā.

                     (10)

                     Pieteikuma iesniedzējs paziņoja, ka pieteikuma iesniegšanas laikā tam saskaņā ar valsts tiesību aktiem bija ekskluzīvas īpašumtiesības atsaukties uz šiem pētījumiem un tāpēc trešās personas minētajiem pētījumiem nevarēja nedz likumīgi piekļūt, nedz tos izmantot.

                     (11)

                     Komisija novērtēja visu pieteikuma iesniedzēja sniegto informāciju un konstatēja, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi. Tāpēc pieteikuma iesniedzēja dokumentācijā ietvertie dati, uz kuru pamata Iestāde noteikusi jaunā pārtikas produkta nekaitīgumu un izdarījusi secinājumus par 3′-SL nātrija sāls nekaitīgumu, un bez kuriem Iestāde nebūtu varējusi jauno pārtikas produktu novērtēt, Iestādei nebūtu vēlāk jāizmanto neviena cita pieteikuma iesniedzēja labā piecus gadus pēc šīs regulas spēkā stāšanās dienas. Līdz ar to minētajā laikposmā 3′-SL nātrija sāli laist Savienības tirgū būtu jāatļauj tikai pieteikuma iesniedzējam.

                     (12)

                     Tomēr, lai gan 3′-SL nātrija sāls atļaujas izmantošana un tiesības atsaukties uz pieteikuma iesniedzēja dokumentācijā ietvertajiem datiem ir vienīgi pieteikuma iesniedzējam, tas citiem pieteikuma iesniedzējiem neliedz pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas pamato šādas atļaujas piešķiršanu saskaņā ar Regulu (ES) 2015/2283.

                     (13)

                     Saskaņā ar 3′-SL nātrija sāli saturošu uztura bagātinātāju lietošanas nosacījumiem, kurus ierosinājis pieteikuma iesniedzējs un novērtējusi Iestāde, ar atbilstoša marķējuma palīdzību patērētāji ir jāinformē, ka 3′-SL nātrija sāli saturošus uztura bagātinātājus nevajadzētu lietot tajā dienā, kad tiek patērēti citi pārtikas produkti, kam pievienots 3′-SL nātrija sāls.

                     (14)

                     Tāpēc Īstenošanas regulas (ES) 2017/2470 pielikums būtu attiecīgi jāgroza.

                     (15)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470, iekļauj 3′-sialillaktozes (3′-SL) nātrija sāli, kura specifikācijas dotas šīs regulas pielikumā.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam:
               uzņēmumam Glycom A/S;
               adrese: Kogle Allé 4, DK-2970 Hørsholm, Dānija,
               ir atļauts laist Savienības tirgū 1. punktā minēto jauno pārtikas produktu, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz datiem, kas aizsargāti saskaņā ar 2. pantu, vai vienojoties ar pieteikuma iesniedzēju.

               3.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.

            2. pants
            Pieteikuma dokumentācijā ietvertos datus, uz kuru pamata Iestāde ir novērtējusi 3′-sialillaktozes nātrija sāli un kurus pieteikuma iesniedzējs ir norādījis kā tādus, kas atbilst Regulas (ES) 2015/2283 26. panta 2. punktā noteiktajām prasībām, piecus gadus pēc šīs regulas spēkā stāšanās dienas neizmanto neviena cita pieteikuma iesniedzēja labā bez pieteikuma iesniedzēja piekrišanas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 28. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes Regula (ES) Nr. 609/2013 (2013. gada 12. jūnijs) par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).

            (4)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (5)  Glykos Finland LTD 2019 (nepublicēts).

            (6)  Glycom 2019 (nepublicēts).

            (7)  Glycom/DSMZ 2018 (nepublicēts).

            (8)  Glycom 2019 (nepublicēts).

            (9)  Glycom 2019 (nepublicēts).

            (10)  Glycom 2019 (nepublicēts).

            (11)  Glycom 2019 (nepublicēts).

            (12)  Glycom 2018 (nepublicēts).

            (13)  Glycom 2019 (nepublicēts).

            (14)  Glycom 2019 (nepublicēts).

            (15)  Gilby 2019 (nepublicēts).

            (16)  Gilby 2018 (nepublicēts).

            (17)  Šoltésová, 2019 (nepublicēts).

            (18)  Šoltésová, 2018 (nepublicēts).

            (19)  Stannard 2019a (nepublicēts).

            (20)  Stannard 2019b (nepublicēts).

            (21)  Flaxmer 2018a (nepublicēts).

            (22)  Flaxmer 2018b (nepublicēts).

            (23)  EFSA Journal 2020;18(5):6098.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu:

                                    “Atļautais jaunais pārtikas produkts

                                       Jauna pārtikas produkta lietošanas nosacījumi

                                       Īpašas papildu marķēšanas prasības

                                       Citas prasības

                                       Datu aizsardzība

                                       3′-sialillaktozes (3′-SL) nātrija sāls

                                       (mikrobu avots)

                                          Konkrēta pārtikas kategorija

                                          Maksimālais līmenis (izteikts kā 3′-sialillaktoze)

                                    Jaunā pārtikas produkta nosaukums to saturošu pārtikas produktu marķējumā – “3′-sialillaktozes nātrija sāls”.
                                    3′-sialillaktozes nātrija sāli saturošu uztura bagātinātāju marķējumā jābūt norādei:

                                                a)

                                                tos nelietot, ja tajā pašā dienā uzturā tiek lietoti 3′-sialillaktozes nātrija sāli saturoši pārtikas produkti;

                                                b)

                                                tos nedot zīdaiņiem un maziem bērniem.

                                    Atļauts no 2021. gada 18. februāra. Šī iekļaušana ir pamatota ar patentētiem zinātniskajiem pierādījumiem un zinātniskajiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Glycom A/S, Kogle Allé 4, DK-2970 Hørsholm, Dānija. Datu aizsardzības laikposmā jauno pārtikas produktu – 3′-sialillaktozes nātrija sāli – laist Savienības tirgū ir atļauts tikai uzņēmumam Glycom A/S, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu Glycom A/S.
                                    Datu aizsardzības termiņa beigu datums: 2026. gada 18. februāris.”

                                    Nearomatizēti pasterizēti un nearomatizēti sterilizēti (ieskaitot ultrasterilizāciju) piena produkti

                                    0,25 g/l

                                    Aromatizēti raudzēti produkti uz piena bāzes, tostarp termiski apstrādāti produkti

                                    0,25 g/l (dzērieni)

                                    0,5 g/kg (produktos, kas nav dzērieni)

                                    Nearomatizēti raudzēti produkti uz piena bāzes

                                    0,25 g/l (dzērieni)

                                    2,5 g/kg (produktos, kas nav dzērieni)

                                    Dzērieni (aromatizēti dzērieni, izņemot dzērienus, kuru pH ir mazāks par 5)

                                    0,25 g/l

                                    Graudaugu batoniņi

                                    2,5 g/kg

                                    Maisījums zīdaiņiem, kas atbilst definīcijai Regulā (ES) Nr. 609/2013

                                    0,2 g/l lietošanai gatavajā galaproduktā, kas tiek tirgots lietošanai gatavā formā vai jāizšķīdina pēc ražotāja norādījumiem

                                    Papildu ēdināšanas maisījums zīdaiņiem, kas atbilst definīcijai Regulā (ES) Nr. 609/2013

                                    0,15 g/l lietošanai gatavajā galaproduktā, kas tiek tirgots lietošanai gatavā formā vai jāizšķīdina pēc ražotāja norādījumiem

                                    Tāda apstrādātu graudaugu pārtika un bērnu pārtika, kas paredzēta zīdaiņiem un maziem bērniem un kas atbilst definīcijai Regulā (ES) Nr. 609/2013

                                    0,15 g/l (dzērienos) lietošanai gatavajā galaproduktā, kas tiek tirgots lietošanai gatavā formā vai jāizšķīdina pēc ražotāja norādījumiem

                                    1,25 g/kg produktos, kas nav dzērieni

                                    Dzērieni uz piena bāzes un līdzīgi produkti, kas paredzēti maziem bērniem

                                    0,15 g/l lietošanai gatavajā galaproduktā, kas tiek tirgots lietošanai gatavā formā vai jāizšķīdina pēc ražotāja norādījumiem

                                    Pilnīgi uztura aizstājēji svara kontrolei, kas atbilst definīcijai Regulā (ES) Nr. 609/2013

                                    0,5 g/l (dzērienos)

                                    5 g/kg (produktos, kas nav dzērieni)

                                    Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013

                                    Atbilstoši to personu īpašajām uztura vajadzībām, kurām šie produkti paredzēti

                                    Uztura bagātinātāji, kas atbilst definīcijai Direktīvā 2002/46/EK, izņemot uztura bagātinātājus, kas paredzēti zīdaiņiem un maziem bērniem

                                    0,5 g dienā

                        2)

                        pielikuma 2. tabulā (“Specifikācijas”) alfabētiskā secībā iekļauj šādu ierakstu:

                                    “Atļautais jaunais pārtikas produkts

                                       Specifikācijas

                                       3′-sialillaktozes (3′-SL) nātrija sāls

                                       (mikrobu avots)

                                       Apraksts

                                    3′-sialillaktozes (3′-SL) nātrija sāls ir attīrīts balts līdz netīri balts pulveris vai aglomerāts, kas iegūts mikrobioloģiskā procesā un satur ierobežotu laktozes, 3′-sialillaktulozes un siālskābes daudzumu

                                       Avots: ģenētiski modificēts Escherichia coli celms K-12 DH1

                                       Definīcija:

                                    Ķīmiskā formula: C23H38NO19Na
                                    Ķīmiskais nosaukums: N-acetil-α-D-neiramīnil-(2→3)-β-D-galaktopiranozil-(1→4)-D-glikoze, nātrija sāls
                                    Molekulmasa: 655,53 Da

                                       CAS Nr. 128596-80-5

                                       Parametri/sastāvs

                                    Izskats: balts līdz netīri balts pulveris vai aglomerāts
                                    3′-sialillaktozes nātrija sāls, D-laktozes un siālskābes summa (% no sausnas): ≥ 90,0 % (masas %)
                                    3′-sialillaktozes nātrija sāls (% no sausnas): ≥ 88,0 % (masas %)
                                    D-laktoze: ≤ 5,0 % (masas %)
                                    Siālskābe: ≤ 1,5 % (masas %)
                                    3′-sialillaktuloze: ≤ 5,0 % (masas %)
                                    Citu ogļhidrātu summa: ≤ 3,0 % (masas %)
                                    Mitrums: ≤ 8,0 % (masas %)
                                    Nātrijs: 2,5–4,5 % (masas %)
                                    Hlorīds: ≤ 1,0 % (masas %)
                                    pH (20 °C, 5 % šķīdums): 4,5–6,0
                                    Proteīnu atlikums: ≤ 0,01 % (masas %)

                                       Mikrobioloģiskie kritēriji

                                    Kopējais aerobo mezofilo baktēriju koloniju skaits: ≤ 1000 KVV/g

                                       Enterobacteriaceae: ≤ 10 KVV/g

                                       Salmonella sp.: 25 g paraugā nekonstatē
                                    Rauga sēnītes: ≤ 100 KVV/g
                                    Pelējuma sēnītes: ≤ 100 KVV/g
                                    Endotoksīnu atlikums: ≤ 10 EV/mg

                              KVV: kolonijas veidojošās vienības; EV: endotoksīnu vienības”


title: Komisijas Īstenošanas regula (ES) 2021/97 (2021. gada 28. janvāris), ar ko attiecībā uz jaunu papildu lidojumderīguma prasību ieviešanu groza un labo Regulu (ES) 2015/640

text:
                  29.1.2021

                  LV

                  Eiropas Savienības Oficiālais Vēstnesis

                  L 31/208

         KOMISIJAS ĪSTENOŠANAS REGULA (ES) 2021/97
         (2021. gada 28. janvāris),
         ar ko attiecībā uz jaunu papildu lidojumderīguma prasību ieviešanu groza un labo Regulu (ES) 2015/640
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 17. panta 1. punkta h) apakšpunktu,
         tā kā:

                     (1)

                     Saskaņā ar Regulas (ES) 2018/1139 76. panta 3. punktu Eiropas Savienības Aviācijas drošības aģentūra (“Aģentūra”) izdod sertifikācijas specifikācijas un tās regulāri atjaunina, lai nodrošinātu, ka sertifikācijas specifikācijas joprojām atbilst paredzētajam mērķim. Tomēr nav paredzēta prasība, ka gaisa kuģim, kura konstrukcija jau ir sertificēta, tā izgatavošanas vai ekspluatācijas laikā jāatbilst sertifikācijas specifikācijas atjauninātajai versijai. Tādēļ, lai atbalstītu lidojumderīguma uzturēšanu un drošuma uzlabojumus, būtu jāievieš noteikumi par šādu gaisa kuģu atbilstību papildu lidojumderīguma prasībām, kas konstrukcijas sertifikācijas laikā nebija iekļautas sākotnējās sertifikācijas specifikācijās. Šādas papildu lidojumderīguma prasības ir izklāstītas Komisijas Regulā (ES) 2015/640 (2).

                     (2)

                     Ar Komisijas Īstenošanas regulu (ES) 2019/133 (3) Regulas (ES) 2015/640 I pielikuma 26.60. punktā tika ieviestas papildu lidojumderīguma prasības attiecībā uz dinamiskajiem apstākļiem, kas piemērojamas tādu lielu lidmašīnu pasažieru un salona apkalpes sēdekļiem, kuras nesen izgatavotas, pamatojoties uz konstrukciju, ko Aģentūra jau ir sertificējusi. Lielām lidmašīnām, kuru individuālais lidojumderīguma sertifikāts pirmoreiz izsniegts 2021. gada 18. februārī vai vēlāk, jāatbilst 26.60. punkta prasībām. Covid-19 pandēmija ir izraisījusi lidmašīnu ražošanas aizkavēšanos, tāpēc dažām lidmašīnām, kuru lidojumderīguma sertifikātu bija plānots izsniegt pirms 2021. gada 18. februāra, šis sertifikāts tiks izsniegts pēc minētā datuma. Lai izvairītos no papildu sloga, kas nozarei tiktu uzlikts, ja šajās lidmašīnās sēdekļi būtu jāpārkvalificē atbilstīgi noteikumiem par dinamiskajiem apstākļiem, lidmašīnas, kuru ražošana ir aizkavējusies Covid-19 pandēmijas dēļ, būtu jāatbrīvo no 26.60. punkta prasību izpildes.

                     (3)

                     Šā iemesla dēļ Regulas (ES) 2015/640 I pielikuma 26.60. punktā minētais pirmā individuālā lidojumderīguma sertifikāta izsniegšanas datums, kas pašlaik ir 2021. gada 18. februāris, būtu jāsaskaņo ar piemērošanas datumu, kas noteikts attiecībā uz Komisijas Īstenošanas regulas (ES) 2020/1159 (4) I papildinājumā norādīto to lidmašīnu modeļu sarakstu, uz kuriem neattiecas konkrēti Regulas (ES) 2015/640 I pielikuma noteikumi, un kas ir 2021. gada 26. februāris. Ņemot vērā to, ka laikposms starp abiem datumiem ir minimāls, aviācijas drošums netiktu būtiski ietekmēts. Tādēļ būtu attiecīgi jāgroza Regula (ES) 2015/640.

                     (4)

                     Ar Īstenošanas regulu (ES) 2020/1159 tika ieviestas jaunas prasības attiecībā uz novecojošiem gaisa kuģiem. Konkrēti, Regulas (ES) 2015/640 I pielikuma 26.334. punkts ļauj noprast, ka visiem pirms 2003. gada 1. septembra izdotu papildu tipa sertifikātu turētājiem dati par pieļaujamajiem bojājumiem būs jāsagatavo neatkarīgi no tā, vai ekspluatanti faktiski pieprasa šos datus. Lai nodrošinātu samērīgu slogu nozarei, vienmēr ir bijis domāts, ka šie dati būtu jāsagatavo tikai tad, ja ekspluatanti to pieprasa, un tikai pēc ekspluatantu pieprasījuma. Tādēļ būtu attiecīgi jālabo Regula (ES) 2015/640.

                     (5)

                     Šajā regulā paredzētajos pasākumos minēti grozījumi, kas ieviesti ar Īstenošanas regulu (ES) 2020/1159, kuru piemēro no 2021. gada 26. februāra. Tādēļ konsekvences labad arī šī regula būtu jāpiemēro no 26. februāra.

                     (6)

                     Šajā regulā paredzētie pasākumi ir saskaņā ar atzinumu, ko sniegusi ar Regulas (ES) 2018/1139 127. pantu izveidotā komiteja,

               IR PIEŅĒMUSI ŠO REGULU.

            1. pants
            Regulas (ES) 2015/640 I pielikumu groza saskaņā ar šīs regulas I pielikumu.

            2. pants
            Regulas (ES) 2015/640 I pielikumu labo saskaņā ar šīs regulas II pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 26. februāra, izņemot I pielikuma 1. punktu, ko piemēro no 2021. gada 16. februāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 28. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 212, 22.8.2018., 1. lpp.

            (2)  Komisijas Regula (ES) 2015/640 (2015. gada 23. aprīlis) par lidojumderīguma papildu specifikācijām konkrēta veida ekspluatācijai un ar ko groza Regulu (ES) Nr. 965/2012 (OV L 106, 24.4.2015., 18. lpp.).

            (3)  Komisijas Īstenošanas regula (ES) 2019/133 (2019. gada 28. janvāris), ar ko attiecībā uz jaunu lidojumderīguma specifikāciju ieviešanu groza Regulu (ES) 2015/640 (OV L 25, 29.1.2019., 14. lpp.).

            (4)  Komisijas Īstenošanas regula (ES) 2020/1159 (2020. gada 5. augusts), ar ko attiecībā uz jaunu papildu lidojumderīguma prasību ieviešanu groza Regulas (ES) Nr. 1321/2014 un (ES) 2015/640 (OV L 257, 6.8.2020., 14. lpp.).

            I PIELIKUMS
            Regulas (ES) 2015/640 I pielikumu groza šādi:

                        1)

                        pielikuma 26.60. punktu aizstāj ar šādu:
                        “26.60.   Avārijas nosēšanās – dinamiskie apstākļi

                        Tādu lielu lidmašīnu ekspluatantiem, kuras izmanto komerciālos gaisa pārvadājumos pasažieru pārvadāšanai un kuru tips sertificēts 1958. gada 1. janvārī vai vēlāk, un kuru individuālais lidojumderīguma sertifikāts pirmoreiz izsniegts 2021. gada 26. februārī vai vēlāk, attiecībā uz katru sēdekļa tipa konstrukciju, kas apstiprināta ekspluatācijai manevrēšanas, pacelšanās vai nosēšanās laikā, jāpierāda, ka sēdeklī sēdošā persona ir aizsargāta, saskaroties ar slodzēm, kas rodas avārijas nosēšanās apstākļu dēļ. Pierādīšana notiek ar kādu no šiem paņēmieniem:

                                    a)

                                    sekmīgi pabeigti dinamiskie testi;

                                    b)

                                    racionāla analīze, kas nodrošina līdzvērtīgu drošumu, pamatojoties uz līdzīgas sēdekļa tipa konstrukcijas dinamiskajiem testiem.

                              Pirmajā daļā noteiktais pienākums neattiecas uz šādiem sēdekļiem:

                                    a)

                                    pilotu kabīnes apkalpes sēdekļi;

                                    b)

                                    sēdekļi mazas noslodzes lidmašīnās, kuras ir iesaistītas tikai neregulāros komerciālos gaisa pārvadājumos pēc pieprasījuma;

                                    c)

                                    sēdekļi 1. papildinājuma A.1. tabulā norādīto modeļu lidmašīnās ar minētajā tabulā norādīto ražotāja sērijas numuru.”;

                        2)

                        pielikuma 1. papildinājumu aizstāj ar šādu:

                              “1. papildinājums

                                 To lidmašīnu modeļu saraksts, uz kuriem neattiecas konkrēti I pielikuma (Part-26) noteikumi

                                 A.1. tabula

                                          Tipa sertifikāta turētājs

                                          Tips

                                          Modeļi

                                          Ražotāja sērijas numurs

                                          I pielikuma (Part-26) noteikumi, kas NAV piemērojami

                                          The Boeing Company

                                          707

                                          Visi

                                          26.301.–26.334.

                                          The Boeing Company

                                          720

                                          Visi

                                          26.301.–26.334.

                                          The Boeing Company

                                          DC-10

                                          DC-10-10
                                          DC-10-30
                                          DC-10-30F

                                          Visi

                                          26.301.–26.334.

                                          The Boeing Company

                                          DC-8

                                          Visi

                                          26.301.–26.334.

                                          The Boeing Company

                                          DC-9

                                          DC-9-11, DC-9-12, DC-9-13, DC-9-14,DC-9-15, DC-9-15F, DC-9-21, DC-9-31,DC-9-32, DC-9-32 (VC-9C), DC-9-32F,DC-9-32F (C-9A, C-9B), DC-9-33F, DC-9-34, DC-9-34F, DC-9-41, DC-9-51

                                          Visi

                                          26.301.–26.334.

                                          The Boeing Company

                                          MD-90

                                          MD-90-30

                                          Visi

                                          26.301.–26.334.

                                          FOKKER SERVICES B.V.

                                          F27

                                          Mark 100, 200, 300, 400, 500, 600, 700

                                          Visi

                                          26.301.–26.334.

                                          FOKKER SERVICES B.V.

                                          F28

                                          Mark 1000, 1000C, 2000, 3000, 3000C, 3000R, 3000RC, 4000

                                          Visi

                                          26.301.–26.334.

                                          GULFSTREAM AEROSPACE CORP.

                                          G-159

                                          G-159 (Gulfstream I)

                                          Visi

                                          26.301.–26.334.

                                          GULFSTREAM AEROSPACE CORP.

                                          G-II_III_IV_V

                                          G-1159A (GIII)
                                          G-1159B (GIIB)
                                          G-1159 (GII)

                                          Visi

                                          26.301.–26.334.

                                          KELOWNA FLIGHTCRAFT LTD.

                                          CONVAIR 340/440

                                          440

                                          Visi

                                          26.301.–26.334.

                                          LEARJET INC.

                                          Learjet 24/25/31/36/35/55/60

                                          24, 24A, 24B, 24B-A, 24D, 24D-A, 24F, 24F-A, 25, 25B, 25C, 25D, 25F

                                          Visi

                                          26.301.–26.334.

                                          LOCKHEED MARTIN CORPORATION

                                          1329

                                          Visi

                                          26.301.–26.334.

                                          LOCKHEED MARTIN CORPORATION

                                          188

                                          Visi

                                          26.301.–26.334.

                                          LOCKHEED MARTIN CORPORATION

                                          382

                                          382, 382B, 382E, 382F, 382G

                                          Visi

                                          26.301.–26.334.

                                          LOCKHEED MARTIN CORPORATION

                                          L-1011

                                          Visi

                                          26.301.–26.334.

                                          PT. DIRGANTARA INDONESIA

                                          CN-235

                                          Visi

                                          26.301.–26.334.

                                          SABRELINER CORPORATION

                                          NA-265

                                          NA-265-65

                                          Visi

                                          26.301.–26.334.

                                          VIKING AIR LIMITED

                                          SD3

                                          SD3-30
                                          Sherpa
                                          SD3 Sherpa

                                          Visi

                                          26.301.–26.334.

                                          VIKING AIR LIMITED

                                          DHC-7

                                          Visi

                                          26.301.–26.334.

                                          VIKING AIR LIMITED

                                          CL-215

                                          CL-215-6B11

                                          Visi

                                          26.301.–26.334.

                                          TUPOLEV PUBLIC STOCK COMPANY

                                          TU-204

                                          204-120CE

                                          Visi

                                          26.301.–26.334.

                                          AIRBUS

                                          A320 sērija

                                          A320-251N, A320-271N

                                          10033, 10242, 10281 un 10360

                                          26.60.

                                          AIRBUS

                                          A321 sērija

                                          A321-271NX, A321-251NX

                                          10071, 10257, 10371 un 10391

                                          26.60.

                                          AIRBUS

                                          A330 sērija

                                          A330-243, A330-941

                                          1844, 1861, 1956, 1978, 1982, 1984, 1987, 1989, 1998, 2007, 2008, 2011, un 2012

                                          26.60.

                                          ATR-GIE Avions de Transport Régional

                                          ATR 72 sērija

                                          ATR72-212A

                                          1565,1598, 1620, 1629, 1632, 1637, 1640, 1642,1649,1657, 1660, 1661

                                          26.60.

                                          The Boeing Company

                                          737 sērija

                                          737-8 un 737-9

                                          43299, 43304, 43305, 43310, 43321, 43322, 43332, 43334, 43344, 43348, 43391, 43579, 43797, 43798 43799, 43917, 43918, 43919, 43921, 43925, 43927, 43928, 43957, 43973, 43974, 43975, 43976, 44867, 44868, 44873, 60009, 60010, 60040, 60042, 60056, 60057, 60058, 60059, 60060, 60061, 60063, 60064, 60065, 60066, 60068, 60194, 60195, 60389, 60434, 60444, 60455, 61857, 61859, 61862, 61864, 62451, 62452, 62453, 62454, 62533, 63358, 63359, 63360, 64610, 64611, 64612, 62613, 64614, 65899, 66147, 66148, 66150

                                          26.60.

                        ”

            II PIELIKUMS
            Regulas I pielikuma 26.334. punkta a) un b) apakšpunktu aizstāj šādiem:

                        “a)

                        Pēc tāda ekspluatanta pieprasījuma, kuram jānodrošina atbilstība 26.370. punkta a) apakšpunkta ii) punktam, pirms 2003. gada 1. septembra izdota izmaiņu apstiprinājuma turētājs:

                                    i)

                                    veic pieļaujamo bojājumu izvērtēšanu attiecībā uz izmaiņām un publiskotiem remontiem, kas noteikti saskaņā ar 26.332. punkta a) apakšpunkta i) punktu un 26.332. punkta a) apakšpunkta iii) punktu;

                                    ii)

                                    nosaka un dokumentē saistīto pieļaujamo bojājumu pārbaudi, ja vien tā jau nav veikta.

                        b)

                        Izmaiņu apstiprinājuma turētājs datus par pieļaujamajiem bojājumiem, kas iegūti saskaņā ar a) apakšpunkta i) punktu veiktajā izvērtēšanā, iesniedz Aģentūrai:

                                    i)

                                    apstiprināšanai – 24 mēnešu laikā pēc pieprasījuma saņemšanas attiecībā uz pieprasījumiem, kas saņemti pirms 2023. gada 26. februāra, vai

                                    ii)

                                    apstiprināšanai – līdz 2025. gada 26. februārim vai 12 mēnešu laikā pēc pieprasījuma saņemšanas (atkarībā no tā, kas notiek vēlāk) attiecībā uz pieprasījumiem, kas saņemti 2023. gada 26. februārī vai vēlāk.”


title: Komisijas Īstenošanas regula (ES) 2021/111 (2021. gada 29. janvāra), ar ko uz noteiktu ražojumu eksportu attiecina prasību uzrādīt eksporta atļauju

text:
                  30.1.2021

                  LV

                  Eiropas Savienības Oficiālais Vēstnesis

                  LI 31/1

         KOMISIJAS ĪSTENOŠANAS REGULA (ES) 2021/111
         (2021. gada 29. janvāra),
         ar ko uz noteiktu ražojumu eksportu attiecina prasību uzrādīt eksporta atļauju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/479 (2015. gada 11. marts) par kopīgiem eksporta noteikumiem (1) un jo īpaši tās 5. pantu,
         tā kā:

                     (1)

                     Covid-19 vīruss Savienībā turpina strauji izplatīties, radot smagas sekas sabiedrības veselības jomā – jo īpaši tas izpaužas dramatiskā letālu iznākumu skaitā, kā arī ekonomikas un sabiedrības norišu satricinājumos. Šīs krīzes pastāvīgs risinājums ir atkarīgs no tā, vai būs pieejama efektīva un droša vakcīna pret vīrusu.

                     (2)

                     Komisija saskaņā ar savu vakcīnu stratēģiju, vienlaikus būdama vadībā globālajos solidaritātes centienos, ir finansējusi un rezervējusi pietiekama vakcīnu daudzuma saražošanu Savienībā un ar atsevišķiem vakcīnu ražotājiem noslēgusi nolīgumus Savienības dalībvalstu vārdā, lai visām dalībvalstīm un to iedzīvotājiem nodrošinātu cenas ziņā pieejamu un savlaicīgu piekļuvi Covid-19 vakcīnām. Ir būtiski, lai ražotāji šīs piegādes arī tiešām veiktu, jo vakcīnu ražošana Savienībā notiek tikai nedaudzās dalībvalstīs.

                     (3)

                     Neraugoties uz to, ka ir ticis sniegts finansiāls atbalsts ražošanas apjomu palielināšanai, daži vakcīnu ražotāji jau ir paziņojuši, ka, iespējams, pārkāps savas līgumsaistības, nespējot piegādāt solītos Savienībai paredzētos vakcīnu daudzumus. Turklāt pastāv risks, ka Savienībā ražotās vakcīnas tiks eksportētas ārpus Savienības – jo īpaši uz tādām valstīm, kuras nav uzskatāmas par neaizsargātām. No šādas iespējamās farmācijas uzņēmumu līgumsaistību pārkāpšanas izriet risks, ka vakcīnu nepietiks un tas Savienībā radīs kavēšanos. Šāda kavēšanās ir nopietns šķērslis Savienības plānam nodrošināt tās iedzīvotāju vakcināciju.

                     (4)

                     Pašreizējā situācijā, kuru raksturo fakts, ka vakcīnu ražošana un piegāde joprojām ir sākumposmā un līdz ar to visā pasaulē pagaidām pastāv vakcīnu deficīts, ir svarīgi nodrošināt nepieciešamo pārredzamības līmeni attiecībā uz šīs regulas darbības jomā esošo vakcīnu un to aktīvo vielu saražotajiem un piegādātajiem daudzumiem, lai vēl vairāk atbalstītu pienācīgu vakcinācijas kampaņu īstenošanu dalībvalstīs, kā arī citviet pasaulē tajās valstīs, kuras ir atkarīgas no Savienībā ražotām Covid-19 vakcīnām.

                     (5)

                     Lai nepieļautu kritisku situāciju un nodrošinātu pārredzamību, Savienības interesēs ir nekavējoties īstenot laikā ierobežotus pasākumus, lai nodrošinātu, ka Covid-19 vakcīnu eksportam, uz ko attiecas ar Savienību noslēgtie cerības pirkuma līgumi, ir jāsaņem iepriekšēja atļauja, tādējādi nodrošinot pietiekamu piegādi Savienībā nolūkā apmierināt vitāli svarīgo pieprasījumu, bet neietekmējot Savienības attiecīgās starptautiskās saistības. Komisija ņem vērā arī trešo valstu noslēgtos cerības pirkuma līgumus un, cik vien iespējams, centīsies panākt, lai arī šīs valstis saņemtu gaidītās piegādes.

                     (6)

                     Lai izvairītos no riska, ka šie pasākumi tiek apieti, šīs regulas darbības jomā būtu jāietilpst vakcīnām, neatkarīgi no to iepakojuma, un aktīvajām vielām, tostarp šādu vakcīnu ražošanai izmantotajām pamatšūnu bankām un darba šūnu bankām.

                     (7)

                     Šīs regulas darbības jomā esošo produktu ražošanas dalībvalstīm eksporta atļauja būtu jāpiešķir tādā apmērā, lai eksporta apjoms neapdraudētu nepārtrauktu vakcīnu piegādi, kas vajadzīga, lai izpildītu cerības pirkuma līgumus starp Savienību un vakcīnu ražotājiem. Lai nodrošinātu Savienības līmenī pienācīgi saskaņotu lēmumu, dalībvalstīm pirms šā lēmuma pieņemšanas būtu iepriekš jālūdz Komisijas atzinums un jālemj saskaņā ar šo atzinumu.

                     (8)

                     Šādu atļauju izsniegšanas administratīvā kārtība šīs pagaidu sistēmas darbības laikā būtu jāatstāj dalībvalstu ziņā.

                     (9)

                     Savienības nolūks nav ierobežot eksportu vairāk, nekā tas ir absolūti nepieciešams, un Savienība joprojām ir pilnībā apņēmusies ievērot starptautisko solidaritāti un stingri atbalsta principu, ka visi pasākumi, kas tiek uzskatīti par nepieciešamiem, lai novērstu vai mazinātu kritisku deficītu, tiek īstenoti mērķtiecīgi, pārredzami, samērīgi, pagaidu kārtā un saskaņā ar PTO saistībām.

                     (10)

                     Pamatojoties uz starptautiskās solidaritātes principu, prasība par eksporta atļauju nebūtu jāattiecina uz eksportu, kura mērķis ir nodrošināt piegādes ārkārtas humānās palīdzības pasākumiem, eksportu COVAX mehānisma ietvaros un jo īpaši uz valstīm ar zemiem un vidēji zemiem ienākumiem, kuras ir neaizsargātas un kuru piekļuve vakcīnām ir ierobežota, tādu Covid-19 vakcīnu eksportu, kuras iegādātas un/vai piegādātas ar COVAX, UNICEF un PAHO starpniecību un ar galamērķi uz jebkuru citu COVAX iesaistīto valsti, un tādu Covid-19 vakcīnu eksportu, ko dalībvalstis iegādājušās saskaņā ar Savienības cerības pirkuma līgumiem un tālākpārdevušas vai ziedojušas kādai trešai valstij.

                     (11)

                     Medicīnisko izstrādājumu vienotais tirgus, tāpat kā ražošanas vērtību ķēdes un izplatīšanas tīkli, ir cieši integrēts ārpus Savienības robežām. Tas jo īpaši attiecas uz kaimiņos esošām valstīm un ekonomikām, Eiropas Brīvās tirdzniecības asociācijas dalībvalstīm un Rietumbalkāniem, kas atrodas padziļinātas integrācijas procesā ar Savienību. Eksporta atļaujas prasības attiecināšana uz Covid-19 vakcīnu eksportu uz šīm valstīm nebūtu produktīva to ģeogrāfiskā tuvuma dēļ, tāpēc, ka tās ir atkarīgas no Savienības vakcīnu piegādēm (vairumam no tām nav pašām savu jaudu, lai pietiekamā daudzumā saražotu attiecīgās vakcīnas) un tāpēc, ka vakcīnas ir būtisks produkts, kas nepieciešams, lai novērstu pandēmijas tālāku izplatīšanos. Tādēļ ir lietderīgi izslēgt šādas valstis no šīs regulas piemērošanas jomas.

                     (12)

                     Tāpat ir lietderīgi izslēgt no eksporta atļaujas prasības piemērošanas aizjūras zemes un teritorijas, kas uzskaitītas Līguma II pielikumā, kā arī Fēru salas, Andoru, Sanmarīno un Vatikāna Pilsētvalsti, jo tās ir īpaši atkarīgas no to dalībvalstu lielpilsētu piegādes ķēdēm, ar kurām tās ir saistītas, vai attiecīgi no kaimiņos esošo dalībvalstu piegādes ķēdēm.

                     (13)

                     Šī regula būtu jāpiemēro Savienības preču eksportam no Savienības muitas teritorijas. Tāpēc valstīm, kas ietilpst minētajā muitas teritorijā, nav jāpiemēro atbrīvojums no šīs regulas piemērošanas, lai tās saņemtu neierobežotus sūtījumus no Savienības. Tas jo īpaši attiecas uz Monako Firstisti (2). Turpretī dalībvalstu teritorijām, kas ir īpaši izslēgtas no Savienības muitas teritorijas, nebūtu jāpiemēro eksporta atļaujas prasība, un tāpēc arī tām būtu jāpiemēro atbrīvojums no šīs regulas piemērošanas. Tas attiecas uz Bīzingenas, Helgolandes, Livinjo, Seūtas un Meliljas teritorijām. Tāpat no šīs regulas piemērošanas būtu jāatbrīvo arī eksports uz dalībvalsts kontinentālo šelfu vai ekskluzīvo ekonomikas zonu, ko dalībvalsts deklarējusi saskaņā ar Apvienoto Nāciju Organizācijas Jūras tiesību konvenciju (UNCLOS). Arī visas šīs teritorijas ir īpaši atkarīgas no to dalībvalstu piegādes ķēdēm, kurās tās ietilpst, vai attiecīgi no kaimiņos esošo dalībvalstu piegādes ķēdēm.

                     (14)

                     Lai ar regulāriem starplaikiem novērtētu situāciju un nodrošinātu pārredzamību un konsekvenci, dalībvalstīm būtu jāziņo Komisijai par to lēmumiem apstiprināt vai noraidīt eksporta atļauju pieprasījumus. Komisijai šāda informācija būtu regulāri jādara publiski pieejama, pienācīgi ņemot vērā tās konfidencialitāti.

                     (15)

                     Lai nodrošinātu efektīvu situācijas uzraudzību un eksporta atļauju pieprasīšanas brīdī būtu iespējams novērtēt, vai tiek panākti šīs regulas mērķi, ražotājiem, kuri noslēguši ar Savienību cerības pirkuma līgumus, būtu jāsniedz dalībvalstīm un Komisijai attiecīgie dati par savu eksportu pēdējo trīs mēnešu laikā. Šajā informācijā būtu jāiekļauj Covid-19 vakcīnu eksporta apjoms, galamērķis un galasaņēmēji, kā arī precīzs produktu apraksts. Ja šādas informācijas nav, eksporta atļaujas pieprasījums var tikt noraidīts.

                     (16)

                     Tā kā situācija sakarā ar Covid-19 pandēmijas straujo izplatību ir tik steidzama, šajā regulā paredzētie pasākumi būtu jāpieņem saskaņā ar Regulas (ES) 2015/479 3. panta 3. punktu.

                     (17)

                     Tiek uzskatīts, ka pasākumiem būtu jāpaliek spēkā līdz 2021. gada 31. martam, kad ES būs sasniegta pilna Covid-19 vakcīnu ražošanas jauda un samazināsies piegāžu nepietiekamības un novirzīšanas risks.

                     (18)

                     Šai regulai būtu jāstājas spēkā nākamajā dienā pēc tās publicēšanas, Ņemot vērā Regulas (ES) 2015/479 5. panta 5. punktu, sākotnējo pasākumu ilgumam vajadzētu būt sešām nedēļām. Lai aptvertu laikposmu līdz 2021. gada 31. martam, Komisija plāno ierosināt šo pasākumu termiņa pagarinājumu saskaņā ar Regulas (ES) 2015/479 6. pantu,

               IR PIEŅĒMUSI ŠO REGULU.

            1. pants
            Eksporta atļauja

               1.   Eksporta atļauja, kas sagatavota saskaņā ar I pielikumā sniegto veidlapu, ir vajadzīga šādu Savienības preču eksportam Eiropas Parlamenta un Padomes Regulas (ES) Nr. 952/2013 (3) 5. panta 23. punkta nozīmē:
               vakcīnas pret SARS radniecīgiem koronavīrusiem (SARS-CoV veidi), kuras atbilst KN kodam 3002 20 10, neatkarīgi no to iepakojuma. Tā attieksies arī uz šādu vakcīnu ražošanai izmantotajām aktīvajām vielām, tostarp pamatšūnu bankām un darba šūnu bankām.
               Šo atļauju piešķir šīs regulas darbības jomā esošo produktu ražošanas dalībvalsts kompetentās iestādes, un to izdod papīra formā vai elektroniski.

               2.   Eksporta atļauju izsniedz tad, kad preces ir deklarētas eksportam, un ne vēlāk kā preču izlaišanas brīdī.

               3.   Bez šādas derīgas eksporta atļaujas uzrādīšanas šīs preces eksportēt ir aizliegts.

               4.   Kompetentā iestāde piešķir eksporta atļauju tikai tad, ja eksporta apjoms nav tāds, ka tiktu apdraudēta ar vakcīnu ražotājiem noslēgto Savienības cerības pirkuma līgumu izpilde.

               5.   Pamatojoties uz solidaritātes principu, 1. un 2. punktā izklāstītie pasākumi neattiecas uz šādu eksportu:

                           —

                           eksports uz Albānijas Republiku, Andoru, Bosniju un Hercegovinu, Fēru salām, Islandes Republiku, Kosovu (4), Lihtenšteinas Firstisti, Melnkalni, Norvēģijas Karalisti, Ziemeļmaķedonijas Republiku, Sanmarīno Republiku, Serbiju, Šveices Konfederāciju, Vatikāna Pilsētvalsti, Līguma par Eiropas Savienības darbību II pielikumā uzskaitītajām aizjūras zemēm un teritorijām un uz Bīzingenas, Helgolandes, Livinjo, Seūtas un Meliljas teritorijām, Alžīriju, Ēģipti, Jordāniju, Libānu, Lībiju, Maroku, Palestīnu (5), Sīriju, Tunisiju, Armēniju, Azerbaidžānu, Baltkrieviju, Gruziju, Izraēlu, Moldovu un Ukrainu;

                           —

                           eksports uz valstīm ar zemiem un vidēji zemiem ienākumiem COVAX cerības pirkuma līgumu sarakstā (6);

                           —

                           ar COVAX, UNICEF un PAHO starpniecību iegādāto un/vai piegādāto preču eksports uz jebkuru citu COVAX iesaistīto valsti;

                           —

                           tādu preču eksports, ko ES dalībvalstis iegādājušās saskaņā ar ES cerības pirkuma līgumiem un ziedojušas vai tālākpārdevušas kādai trešai valstij;

                           —

                           eksports saistībā ar ārkārtas humānās palīdzības pasākumiem;

                           —

                           eksports uz objektiem, kuri atrodas dalībvalsts kontinentālajā šelfā vai ekskluzīvajā ekonomikas zonā, ko dalībvalsts deklarējusi saskaņā ar UNCLOS. Attiecībā uz šādu eksportu deklarācijā sniedz informāciju par tās dalībvalsts kontinentālo šelfu vai ekskluzīvo ekonomikas zonu, uz kuru paredzēts nogādāt preces saskaņā ar šo regulu, izmantojot attiecīgo papildu atsauces kodu, kas definēts Komisijas Īstenošanas regulas (ES) 2015/2447 B pielikuma II sadaļas 2. punkta datu elementā 2/3. (7)

            2. pants
            Procedūra

               1.   Eksporta atļaujas pieprasījumu iesniedz šīs regulas darbības jomā esošo produktu ražošanas dalībvalsts kompetentajām iestādēm, un tajā iekļauj I pielikumā norādīto informāciju un piemērojamos TARIC papildu kodus II pielikumā. Turklāt tajā iekļauj informāciju par šīs regulas darbības jomā esošo preču vakcīnu devu skaitu, kāds izplatīts Savienībā kopš 2020. gada 1. decembra, norādot sadalījumu pa dalībvalstīm, kā arī informāciju par šīs regulas darbības jomā esošo preču vakcīnu devu skaitu, kāds izplatīts Ziemeļīrijā kopš šīs regulas stāšanās spēkā.

               2.   Dalībvalstu kompetentās iestādes eksporta atļauju pieprasījumus apstrādā, cik drīz vien iespējams, un pieņem lēmuma projektu ne vēlāk kā divu darba dienu laikā pēc dienas, kad kompetentajām iestādēm ir sniegta visa vajadzīgā informācija. Izņēmuma apstākļos un pienācīgi pamatotu iemeslu dēļ šo termiņu var pagarināt par vēl divām darba dienām.

               3.   Dalībvalstis nekavējoties paziņo Komisijai par pieteikumiem, izmantojot šādu e-pasta adresi: SANTE-PHARMACEUTICALS-B4@ec.europa.eu.

               4.   Kompetentā iestāde savu lēmuma projektu dara zināmu Eiropas Komisijai, izmantojot to pašu e-pasta adresi.

               5.   Ja Komisija nepiekrīt dalībvalsts lēmuma projektam, tā kompetentajai iestādei sniedz atzinumu vienas darba dienas laikā no dalībvalsts lēmuma projekta paziņojuma saņemšanas. Komisija novērtē eksporta, par kuru ir pieprasīta atļauja, ietekmi uz attiecīgo ar Savienību noslēgto cerības pirkuma līgumu izpildi. Dalībvalsts lemj par atļaujas pieprasījumu saskaņā ar Komisijas sniegto atzinumu.

               6.   Vakcīnu ražotāji, kas noslēguši cerības pirkuma līgumus, kopā ar pirmo atļaujas pieprasījumu elektroniski iesniedz Komisijai (uz šādu adresi: SANTE-PHARMACEUTICALS-B4@ec.europa.eu) un kompetentajām dalībvalstu iestādēm attiecīgos datus par savu eksportu pēdējo trīs mēnešu laikā pirms šīs regulas stāšanās spēkā. Šī informācija ietver Covid-19 vakcīnu eksporta apjomu, galamērķi un galasaņēmējus un produktu precīzu aprakstu. Ja šāda informācija nav sniegta, eksporta atļaujas pieprasījumi var tikt noraidīti.

               7.   Dalībvalstu kompetentās iestādes var nolemt eksporta atļaujas pieteikuma apstrādes nolūkā izmantot elektroniskus dokumentus.

               8.   Kompetentās dalībvalstu iestādes var pat pēc atļaujas sniegšanas pārbaudīt saskaņā ar 6. punktu iesniegto informāciju pieteikuma iesniedzēja puses telpās.

            3. pants
            Paziņojumi

               1.   Dalībvalstis nekavējoties paziņo Komisijai par piešķirtajām un atteiktajām atļaujām.

               2.   Šajos paziņojumos ietver šādu informāciju:

                           (a)

                           kompetentās iestādes nosaukums un kontaktinformācija,

                           (b)

                           eksportētāja identitāte,

                           (c)

                           galamērķa valsts,

                           (d)

                           galasaņēmējs,

                           (e)

                           eksporta atļaujas apstiprināšana vai atteikums,

                           (f)

                           preces kods,

                           (g)

                           daudzums, kas izteikts vakcīnas devu skaitā,

                           (h)

                           preču mērvienība un apraksts,

                           (i)

                           informācija par šīs regulas darbības jomā esošo preču vakcīnu devu skaitu, kāds izplatīts Savienībā kopš 2020. gada 1. decembra, norādot sadalījumu pa dalībvalstīm.

                     Paziņojumu iesniedz elektroniski uz šādu adresi: SANTE-PHARMACEUTICALS-B4@ec.europa.eu.

               3.   Komisija informāciju par piešķirtajām un atteiktajām atļaujām dara publiski pieejamu, pienācīgi ņemot vērā iesniegto datu konfidencialitāti.

            4. pants
            Nobeiguma noteikumi
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. janvāra

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 83, 27.3.2015., 34. lpp.

            (2)  Sk. 4. panta 2. punkta a) apakšpunktu Eiropas Parlamenta un Padomes Regulā (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).

            (3)  Attiecībā uz izslēgtajiem darījumiem sk. 269. panta 2. punktu Eiropas Parlamenta un Padomes Regulā (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).

            (4)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

            (5)  Šis nosaukums nav uzskatāms par Palestīnas valsts atzīšanu, un tas neskar dalībvalstu individuālo nostāju šajā jautājumā.

            (6)  https://www.gavi.org/news/media-room/92-low-middle-income-economies-eligible-access-covid-19-vaccines-gavi-covax-amc

            (7)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).

            I PIELIKUMS

               Regulas 1. pantā minēto eksporta atļaujas veidlapu paraugs

            Dalībvalstis nodrošina, ka izdotajā veidlapā ir skaidri norādīts atļaujas veids. Eksporta atļauja ir derīga visās Eiropas Savienības dalībvalstīs līdz tās derīguma termiņa beigām.

                        EIROPAS SAVIENĪBA

                        Covid-19 vakcīnu eksports (Regula ES 2021/111)

                                    1.

                                    Eksportētājs

                                       (EORI numurs, ja piemērojams) un TARIC papildu kods

                                    2.

                                    Atļaujas numurs

                                    3.

                                    Derīguma termiņš

                                    4.

                                    Izdevējiestāde

                                    5.

                                    Galamērķa valsts

                                    6.

                                    Galasaņēmējs

                                    7.

                                    Preces kods

                                    8.

                                    Daudzums

                                    9.

                                    Vienība

                                    10.

                                    Preču apraksts

                                    11.

                                    Atrašanās vieta

                                    7.

                                    Preces kods

                                    8.

                                    Daudzums

                                    9.

                                    Vienība

                                    10.

                                    Preču apraksts

                                    11.

                                    Atrašanās vieta

                                    7.

                                    Preces kods

                                    8.

                                    Daudzums

                                    9.

                                    Vienība

                                    10.

                                    Preču apraksts

                                    11.

                                    Atrašanās vieta

                                    7.

                                    Preces kods

                                    8.

                                    Daudzums

                                    9.

                                    Vienība

                                    10.

                                    Preču apraksts

                                    11.

                                    Atrašanās vieta

                                    12.

                                    Paraksts, vieta un datums, zīmogs

               Paskaidrojumi par eksporta atļaujas veidlapu.

            Ja vien nav norādīts citādi, visas ailes ir jāaizpilda obligāti.
            7.–11. aili atkārto 4 reizes, lai atļauju varētu pieprasīt 4 dažādiem produktiem.

                        1. aile

                        Eksportētājs

                        Tā eksportētāja pilns vārds/nosaukums un adrese, kuram izdota atļauja, un EORI numurs, ja piemērojams.

                           TARIC papildu kods, kas norādīts II pielikumā.

                        2. aile

                        Atļaujas numurs

                        Atļaujas numuru aizpilda eksporta atļauju izdevusī iestāde, un tam ir šāds formāts: XXgggg999999, kur XX ir izdevējas dalībvalsts 2 burtu ģeonomenklatūras kods  (1), gggg ir atļaujas izdošanas 4 ciparu gads, 999999 ir 6 ciparu numurs, kas ir unikāls XXgggg robežās un ko piešķir izdevējiestāde.

                        3. aile

                        Derīguma termiņš

                        Izdevējiestāde var noteikt atļaujas derīguma termiņu. Šis termiņš nevar būt vēlāks par 6 nedēļām pēc šīs regulas stāšanās spēkā.
                        Ja izdevējiestāde nav noteikusi derīguma termiņu, atļaujas derīguma termiņš beidzas vēlākais 6 nedēļas pēc šīs regulas stāšanās spēkā.

                        4. aile

                        Izdevējiestāde

                        Tās dalībvalsts iestādes pilns nosaukums un adrese, kas izdevusi eksporta atļauju.

                        5. aile

                        Galamērķa valsts

                        Preču, kurām atļauja ir izdota, galamērķa valsts 2 burtu ģeonomenklatūras kods.

                        6. aile

                        Galasaņēmējs

                        Preču galasaņēmēja pilns vārds/nosaukums un adrese, ja tas ir zināms izdošanas brīdī, un EORI numurs, ja piemērojams. Ja izdošanas brīdī galasaņēmējs nav zināms, lauku atstāj tukšu.

                        7. aile

                        Preces kods

                        Harmonizētās sistēmas vai kombinētās nomenklatūras  (2) ciparu kods, ar kuru eksporta preces klasificē atļaujas izdošanas laikā.

                        8. aile

                        Daudzums

                        Preču daudzums, kas izmērīts vienībā, kura norādīta 9. ailē.

                        9. aile

                        Vienība

                        Mērvienība, kurā izteikts 8. ailē norādītais daudzums. Izmantojamās vienības ir vakcīnas devu skaits.

                        10. aile

                        Preču apraksts

                        Skaidri formulēts preču apraksts, kas ir pietiekami precīzs, lai preces varētu identificēt.

                        11. aile

                        Atrašanās vieta

                        Tās dalībvalsts ģeonomenklatūras kods, kurā preces atrodas. Ja preces atrodas izdevējiestādes dalībvalstī, šo aili atstāj tukšu.

                        12. aile

                        Paraksts, vieta un datums, zīmogs

                        Izdevējiestādes paraksts un zīmogs. Atļaujas izdošanas vieta un datums.

               (1)  Komisijas Regula (ES) Nr. 1106/2012 (2012. gada 27. novembris), ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).

               (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            II PIELIKUMS

               Taric papildu kodi

                        Uzņēmums

                           Taric papildu kods

                        Astra Zeneca AB

                        4500

                           Pfizer / BioNTech

                        4501

                           Moderna Switzerland / Moderna Inc

                        4502

                        Janssen Pharmaceutica NV

                        4503

                        CureVac AG

                        4504

                           Sanofi Pasteur / Glaxosmithkline Biologicals S.A.

                        4505

                        Novavax

                        4506

                        Cits

                        4999